alexandrainst/scandi-wiki huggingface dataset:
Metasulenus

Se Systematisk inndeling

Metasulenus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Levevis 
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse 
Arten lever på Madagaskar.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Apodasyini Lacordaire, 1872 eller Desmiphorini
 Slekten Metasulenus Breuning, 1971
 Metasulenus unicolor Breuning, 1971

Kilder 
 Katalog med utbredelsesdata 
 Referanseside for arten
 Cermabycidae.org - Apodasyini

Eksterne lenker 
 

Lamiinae
Biller formelt beskrevet i 1971
Madagaskars insekter
Skarpnes

Skarpnes AS er Norges eldste produsent av takstein og kan spore røttene tilbake til etableringen av Skarpnes Cementstøperi i 1919.

Historie 

1738 Det første teglverket ble etablert av Halvor Groll. Han hadde bodd i Vrengen frem til han i 1735 kjøpte hus ved pollen i arendal. Mann antar at det var mens han bodde i Vrengen han oppdaget de spesielt gode leire forekomstene på skarpnes.

1860-årene var teglverkets glanstid. Etter flere bybranner i 1863 og 1868 ble det innført murtvang i Arendal sentrum, noe som naturlignokk var en gyllen mulighet for teglprodusenten.

Mot slutten av 1800 – tallet var gjenoppbyggingen av Arendal ferdig og lønnsomheten ved teglverket avtok.

1889 Teglverket brant ned. Kun ovnen og pipa sto igjen etter brannen.

1919 Skarpnes cementstøperi ble etablert av sakfører Åsmund Moe.

1921 Etter bare 2 år, gikk sement støperiet konkurs. Bedriften ble da kjøpt opp av Jens Tveite og sønnen Sigvard Kristian.

1931 Sigvard Tveite inngår en leieavtale for teglverket, og driver nå både sementstøperiet og teglverket.

1938 Tveite kjøper det gamle teglverket.

1945 2. verdenskrig hadde satt en stopper for videre produksjon, og i 1945 legges teglverket ned og bygningene blir revet.

1947 Sandforekomstene på tomten er brukt opp, og man blir tvunget til å kjøpe sand fra diverse sandtak i distriktet.

1956 Den første taksteinsmaskinen kom på plass. Den hadde kapasitet til å produsere 7 og en halv takstein i minuttet.

1976 Automatiseringen er trappet opp noe som øker produksjonskapasiteten til 10.000 stein om dagen, hele 30 stein i minuttet.

1989 Etter en konkurs i et sandtak i Reddal, blir firmaet overtatt av Knut og Jens Tveite som sammen med 2 tidligere ansatte etablerte Reddal Sand AS. Skarpnes AS er igjen selvforsynte med sand.

1989 Skarpnes etablerer Europas mest moderne taksteins fabrikk på Østerhus i Grimstad.

2002 Etter en turbulent periode på begynnelsen av 90-tallet, har slaget av takstein økt med 50% siden 1998.

Referanser 

Næringsliv i Agder
Næringsliv i Grimstad
Norske steinindustriselskaper
Enispiella

Se Systematisk inndeling

Enispiella er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utbredelse 
Arten er kjent fra Molukkene.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Apomecynini J. Thomson, 1860
 Slekten Enispiella Breuning, 1938
 Enispiella grisella Breuning, 1938

Kilder 
 Liste over slektene
 Katalog over amerikanske slekter

Eksterne lenker 
 Bildegalleri 
 
 

Lamiinae
Biller formelt beskrevet i 1938
Lebisia

Se Systematisk inndeling

Lebisia er en slekt av biller som tilhører den store underfamilien Lamiinae i familien trebukker (Cerambycidae).

Utseende 
En middelsstor, lyst brunlig trebukk. Antennene er noe lenger enn kroppen, tynne, det fjerde leddet med et "flagg" av mørke hår. Pronotum er mye bredere enn langt, sekskantet, med kraftige sidepigger. Dekkvingene er avsmalnende bakover, ved roten med to korte, bakover divergerende lengdekjøler, bak midten med mørke flekker som går fra ytterkanten halvveis til sømmen.

Utbredelse 
Arten er bare kjent fra Madagaskar.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Desmiphorini J. Thomson, 1860 eller Acanthocinini
 Slekten Lebisia Breuning, 1957
 Lebisia vadoni Breuning, 1957

Kilder 
 Liste over slektene
 Katalog med utbredelsesdata

Eksterne lenker 
 Bildegalleri 
 
 

Lamiinae
Madagaskars endemiske fauna
Biller formelt beskrevet i 1957
Icupima

Se Systematisk inndeling

Icupima er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, avlange, gule og svarte trebukker. Antennene er omtrent så lange som kroppen. Medlemmene i denne slekten varierer en del i utseende. To av artene er svarte med gulaktige sider på pronotum, og et lyst tverrbånd på dekkvingene, som er kraftig utvidet i den bakre delen. Den tredje arten er ensfarget gulrød med mye mindre utvidete bakvinger. Artene etterligner trolig giftige biller i familien rødvinger (Lycidae).

Utbredelse 
Slekten er utbredt i Panama og det nordligste Sør-Amerika (Colombia, Fransk Guyana, Ecuador).

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Hemilophini J. Thomson, 1868
 Slekten Icupima Martins & Galileo, 1991
 Icupima ampliata Martins, Galileo & Tavakilian, 2008
 Icupima levipennis (Gahan, 1892)
 Icupima taua Martins & Galileo, 2004

Kilder 
 Liste over slektene
 Katalog med utbredelsesdata

Eksterne lenker 
 Bildegalleri 
 
 

Lamiinae
Biller formelt beskrevet i 1991
Borgen kraftverk

Borgen kraftverk er et vannkraftverk  i Stokke kommune i Vestfold.

Det er et elvekraftverk som utnytter et fall på ca 5 meter.

Installert effekt er 90 kW. Årsproduksjon er 0,5 GWh.

Kraftverket ligger i 'kjelleren' på en kornmølle. Det har vært mølledrift på stedet siden 1600-tallet. Turbinen drev tidligere kvernen med remdrift. I nyere tid ble det satt inn en generator.

Referanser

Kilder
 
 NVE vannkraftdatabase
Tønsberg kommune - Aulivassdraget (arkiv)

Mikrokraftverk i Vestfold og Telemark
Byggverk i Stokke
Kraftverk etablert i 2007
Submission (film)

Submission er en kortfilm av Ayaan Hirsi Ali (manus) og Theo van Gogh. Den satte søkelyset på undertrykking av kvinner innenfor islam. Filmen viser fire iscenesatte episoder med vold mot kvinner og vers fra koranen som ble antatt å rettferdiggjøre volden. Regissøren van Gogh ble drept på åpen gate av islamisten Mohammed Bouyeri et par måneder etter at filmen var vist.

Filmen mottok blandete kritiker. Geert Mak mente filmen har likhetstrekk med Den evige jøde laget av Goebbels propagandakontor. The Village Voice beskrev filmen som «laziness as both art and protest». Filmen var tenkt som del 1 i en serie på tre.

Referanser

Eksterne lenker 
 

Kortfilmer fra 2000-årene
Nederlandske kortfilmer
Faraos hustru

Faraos hustru (originaltittel: Das Weib des Pharao) er en tysk stumfilm fra 1922 regissert av Ernst Lubitsch med Emil Jannings i hovedrollen.

Medvirkende 
 Emil Jannings – Amenes, farao i Egypt
 Harry Liedtke – Ramphis
 Dagny Servaes – Theonis
 Paul Wegener – Samlak
 Lyda Salmonova – Makeda
 Albert Bassermann – Sotis
 Paul Biensfeldt – Menon
 Friedrich Kühne – yppersteprest

Referanser

Eksterne lenker 
 

Tyske historiske filmer
Tyske dramafilmer
Tyske stumfilmer
Filmer fra 1922
Sort-hvitt-filmer
Filmer lagt til oldtidens Egypt
Den 89. Oscar-utdelingen

Den 89. Oscar-utdelingen fant sted 26. februar 2017 og kåret de beste prestasjonene innen film fra 2016. Utdelingen ble holdt i Dolby Theatre i Hollywood i Los Angeles i regi av Academy of Motion Picture Arts and Sciences (AMPAS). Det ble utdelt priser i 24 ulike priskategorier, og Jimmy Kimmel ledet utdelingen for første gang.

Filmmusikalen La La Land fikk 14 nominasjoner og tangerte dermed nominasjonsrekorden til Alt om Eva (1950) og Titanic (1997). Arrival og Moonlight fikk nest flest nominasjoner med åtte hver. Moonlight vant Oscar for beste film, mens La La Land vant flest priser med seks stykk. Da Warren Beatty og Faye Dunaway skulle dele ut prisen for beste film, utropte de feil vinner. De hadde fått meg seg feil konvolutt på scenen og feilaktig kåret La La Land til vinneren, da Moonlight var den faktiske vinneren. Revisorfirmaet PricewaterhouseCoopers (PwC) tok på seg skylden for misforståelsen og har beklaget seg ovenfor de involverte.

Nominasjoner og priser

Liste 
De nominerte filmene ble offentliggjort 24. januar 2017 i Samuel Goldwyn Theater av regissørene Guillermo del Toro, Jason Reitman, presidenten av AMPAS Cheryl Boone Isaacs, skuespillerne Brie Larson, Marcia Gay Harden, Glenn Close, Jennifer Hudson og Ken Watanabe, og filmfotografen Emmanuel Lubezki. Offentliggjøringen ble for første gang i historien strømmet live på utdelingens offisielle nettsteder (Oscars.com og Oscars.org) og sendt på TV.

Governors Awards 
Den 8. Governors Awards-utdelingen ble avholdt 12. november 2016, der følgende personer vant æres-Oscar:

 Jackie Chan (kampsportutøver, skuespiller, stuntmann, regissør, produsent og sanger)
 Anne V. Coates (filmklipp)
 Lynn Stalmaster (castingansvarlig)
 Frederick Wiseman (filmskaper, dokumentarskaper og teaterregissør)

Filmer med flere nominasjoner 
 14 nominasjoner: La La Land
 8 nominasjoner: Arrival og Moonlight
 6 nominasjoner: Hacksaw Ridge, Lion og Manchester by the Sea
 4 nominasjoner: Fences og Hell or High Water
 3 nominasjoner: Hidden Figures og Jackie
 2 nominasjoner: En mann ved navn Ove, Deepwater Horizon, Fabeldyr og hvor de er å finne, Florence Foster Jenkins, Kubo og det magiske instrumentet, Vaiana, Passengers og Rogue One: A Star Wars Story

Filmer med flere priser 
 6 priser: La La Land
 3 priser: Moonlight
 2 priser: Hacksaw Ridge og Manchester by the Sea

Datoer og hendelser

Se også 
 Filmåret 2016
 Den 74. Golden Globe-utdelingen
 Den 70. BAFTA-utdelingen
 Den 23. SAG-utdelingen

Referanser

Eksterne lenker 
 Academy Awards
 Academy of Motion Picture Arts and Sciences

089
Oscar-utdelingen
2017 i USA
Anime News Network

Anime News Network er en nettside som hovedsakelig dette nyheter relatert til animebransjen. Den dekker blant annet nyheter om anime, manga, videospill, J-pop og annen relatert kultur. Nettsiden publiserer blant annet anmeldelser og annet redaksjonelt innhold. Nettsiden har i tillegg et forum hvor brukere diskuterer artikler og annet innhold på nettsiden og annet relatert til anime. Den har også en encyklopedi med mange oppslag med informasjon om anime, manga, serier og annet.

Nettsiden ble grunnlagt i juli 1998 av Justin Sevakis. Den hevder selv å være den ledende engelskspråklige kilden for nyheter og informasjon om anime og manga på internett. Siden ga ut tidsskriftet Protoculture Addicts helt til den siste utgaven av det kom ut i 2008. Nettsiden har separate utgaver av nyhetene siden rettet mot publikum i fire separate regioner: USA og Canada, Australia og New Zealand, Storbritannia og Irland, og Sørøst-Asia.

Referanser

Eksterne lenker 
 

Anime
Manga
Nettsteder
De fif Amten

De fif Amten (nedertysk for «De fem laug») er en betegnelse gitt de fem mest innflytelsesrike tyske håndverkslaug i Bergen i hansatiden; bakerne, barberene (bartskjærerne), buntmakerne (skinnerne), gullsmedene og skomakerne. Totalt hadde de fem laugene omtrent 150 medlemmer.

Laugene

Skomakerlauget
Skomakerne (Schuster) refererte ikke nødvendigvis bare til faktiske skomakere, men til alle laugshåndverkere.

Den mektigste av laugene var skomakerlauget, hvorav det i en periode var 72 basert i Skostredet. Dette lauget hadde makt nok til å få avsperret den korteste veien for trafikk mellom Bryggen og Stranden, Skostredet, for trafikk.

Skomakerlauget fikk i 1320 Hallvardskirken som egen kirke, men etter reformasjonen i Norge fikk alle amtene denne kirken felles.

Christoffer Valkendorf, lensherre på Bergenhus, grep inn overfor makten til de tyske håndverkerne basert i Bergen i 1559. Etter å ha fått valget om å forlate byen eller løse borgerskap valgte to tredeler å bli i Bergen. De tyske hansalaugene i Bergen ble oppløst i 1560, hvoretter et nytt nasjonal laugsvesen utviklet seg i Norge.

Referanser 

Bergens historie
Hanseatene
Trond Tystad

Trond Tystad (født 1965 i Bergen) er en norsk politiker (Ap). Han var finansbyråd og byrådets nestleder i Bergen i det første byrådet i byen fra 2000 til 2003. Før dette var han kommunalråd i Bergen fra 1995 til 2000 for områdene helse og sosial og byutvikling. Han var innvalgt i Bergen bystyre i fem perioder fra 1987 til 2007. Han har vært styreleder i Bergenshalvøens Kommunale Kraftselskap (BKK), Bergen Kino og Bergen Reiselivslag.

Han var styreleder i BKK fra 1995 til 2000. I denne perioden gikk selskapet fra å være en kraftprodusent i bergensområdet til å bli et fullt integrert vestlandsk kraftkonsern, gjennom oppkjøp av selskaper for ni milliarder kroner. Han var styremedlem i Bergen Reiselivslag fra 1983 til 2000 og fra 2003 til 2013, de siste 18 som styreleder. Han er fast spaltist i Bergensavisen BA, med spalten «Tystad på Torsdag».

Han er utdannet ingeniør med fagfeltene elektro fra Bergen Ingeniør Høyskole og eiendomsutvikling og forvaltning fra NTNU. Han har fra 2004 vært eier og leder for eiendomsrådgivning- og arealplanleggingsfirma, 2004-2005 i personlig foretak, 2005-2011 i Opus Bergen AS og i Cardo 8614 AS fra 2011. 

Han var leder for AUF i Hordaland fra 1987 til 1990 og leder for Arbeiderpartiet i Bergen fra 1995 til 1998.

I november 2020 meldte han seg ut av partiet på grunn av bybanesaken i Bergen. I slutten av november 2021 informerte han om at han har samlet nok lister til å stille liste ved valget i 2023, med det foreløpige navnet Bergenslisten. Den viktigste saken er å hindre at bybanen skal gå over Bryggen.

Referanser 

https://www.bt.no/nyheter/okonomi/i/P5wQp/derfor-maatte-trond-tystad-gaa

Lokalpolitikere i Bergen
Milan Jevtović

Milan Jevtović (serbisk: Милан Јевтовић, født 13. juni 1993) er en serbisk fotballspiller som fra september 2021 spiller for .

Karriere

Rosenborg 
Den 7. januar 2017 gikk ble Jevtović lånt ut til Rosenborg fra den tyrkiske klubben Antalyaspor. Den 28. januar 2017 fikk han sin debut for Rosenborg i treningskampen mot Ranheim. Den 29. mars 2017 var han med å vinne Mesterfinalen i fotball for menn 2017. Kampen var også hans offisielle debut for Rosenborg. Han scoret 0–1-målet mot Brann, som også var hans første offisielle mål for Rosenborg.

Den 2. april 2017 fikk han sin Eliteserie-debut for Rosenborg. Han scoret også sitt første Eliteserie-mål.

Den 4. august 2017 ble lånet forlenget ut sesongen 2017.

I sesongen 2017 var han med å vinne Eliteserien.

Odds Ballklubb 
Den 31. august 2021 signerte Jevtović kontrakt med Odds Ballklubb om en treårsperiode.

Referanser

Eksterne lenker 
 
 
  Offisiell statistikk for Rosenborg Ballklub Milan Jevtović

Serbiske fotballspillere
Utenlandske fotballspillere i Norge
Fotballspillere for FK Borac Čačak
Fotballspillere for LASK Linz
Fotballspillere for FK Bodø/Glimt
Fotballspillere for Antalyaspor
Fotballspillere for Rosenborg BK
Fotballspillere for Røde stjerne Beograd
Fotballspillere for APOEL
Fotballspillere for Aarhus GF
Fotballspillere for Odds ballklubb
Personer fra Moravica
Parathyestes

Se Systematisk inndeling

Parathyestes er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utbredelse 
Arten er bare kjent fra Mindanao, Filippinene.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Saperdini
 Slekten Parathyestes Breuning, 1980 
 Parathyestes roseolata Breuning, 1980

Kilder 
 Katalog med utbredelsesdata
 Liste over slektene

Eksterne lenker 
 Bildegalleri 
 
 

Lamiinae
Biller formelt beskrevet i 1980
Platycranium

Se Systematisk inndeling

Platycranium er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
En middelsstor, sylindrisk, brun trebukk. Antennene er tynne og omtrent så lange som kroppen. Pronotum er rektangulært, noe bredere enn langt. Dekkvingene er avsmalnende bakover, med et bredt, lyst tverrbånd.

Levevis 
Disse billene har larver som lever i død ved.

Utbredelse 
Arten er utbredt i Australia (Queensland) og er også kjent fra Aruøyene.

Systematisk inndeling  
Arten blir ofte plassert i den store slekten Rhytiphora.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Pteropliini Thomson, 1860 
 Slekten Platycranium Aurivillius, 1917
 Platycranium pustulosum (Pascoe, 1864)

Kilder 
 Liste over slektene
 Katalog over gruppen

Eksterne lenker 
 Bilder av artene 
 
 

Lamiinae
Dyr formelt beskrevet i 1864
Paratrachysomus

Se Systematisk inndeling

Paratrachysomus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.

Utseende 
En nokså stor, avlang, lyst brungrå trebukk. Antennene er tynne og omtrent så lange som kroppen. Pronotum er rektangulært sett ovenfra, bredere enn langt. Dekkvingene er avsmalnende bakover, med en kort lengdekjøl ved roten på hver side av scutellum.

Utbredelse 
Arten er kjent fra Fransk Guyana og Brasil.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Onciderini J. Thomson, 1860
 Slekten Paratrachysomus Monné & Fragoso, 1984
 Paratrachysomus huedepohli Monné & Fragoso, 1984

Kilder 

 Liste over slektene
 Katalog med utbredelsesdata

Eksterne lenker 
 Bildegalleri 
 

Lamiinae
Biller formelt beskrevet i 1984
Brasils insekter
Fransk Guyanas insekter
Musikkåret 2017

Musikkåret 2017 er en oversikt over utgivelser, hendelser, fødte og avdøde personer med tilknytning til musikk i 2017.

Hendelser 
1. november: ABU TV Song Festival avholdes i Chengdu i Kina.

Fødsler

Dødsfall

Priser/konkurranser

Årets album

Årets hits & singler

Referanser
Jacob Vandsø Rasmussen

Jacob Vandsø Ryfeldt Rasmussen (født 28. mai 1997) er en dansk fotballspiller som spiller for den nederlandske klubben Vitesse, på lån fra den italienske klubben ACF Fiorentina.

Hans far er den tidligere OB-spilleren Søren Rasmussen.

Karriere

Schalke 04
Den 1. september 2014 ble han solgt til den tyske klubben . Han skrev under på en 3-årskontrakt.

St. Pauli
Den 27. juni 2016 skrev han under en kontrakt til 30. juni 2020 med St. Pauli.

Rosenborg
Den 6. januar 2017 skrev han under på en 4-årskontrakt med Rosenborg.

Den 28. januar 2017 fikk han sin debut for Rosenborg i treningskampen mot Ranheim.

Den 29. mars 2017 var han med å vinne Mesterfinalen i fotball for menn 2017. Kampen var også hans offisielle debut for Rosenborg.

Den 5. april 2017 fikk han sin Eliteserie-debut for Rosenborg mot Sandefjord.

I sesongen 2017 var han med å vinne Eliteserien.

Den 26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.

Den 5. juli 2018 ble han solgt til den italienske klubben Empoli FC.

Han spilte 33 offisielle kamper for Rosenborg. 20 Eliteseriekamper, 6 Cup-kamper, 5 Europaligakamper og 2 Mesterfinaler.

I sesongen 2018 var han med å vinne Cupen.

Empoli 
Den 5. juli 2018 skrev han under en kontrakt til 30. juni 2022 med den italienske klubben Empoli.

Fiorentina
Den 31. januar 2019 skrev han under for ACF Fiorentina. Han ble lånt rett tilbake til Empoli til 30. juni 2019.

Meritter

Rosenborg
 Seriemester Eliteserien: 2017
 Mesterfinalen: 2017, 2018

Referanser

Eksterne lenker 
 
 Offisiell statistikk for Rosenborg Ballklub Jacob Vandsø Rasmussen

Danske fotballspillere
Norgesmestere i fotball
Utenlandske fotballspillere i Norge
Fotballspillere for Odense BK
Fotballspillere for FC Schalke 04
Fotballspillere for FC St. Pauli 1910
Fotballspillere for Rosenborg BK
Fotballspillere for Empoli FC
Fotballspillere for ACF Fiorentina
Fotballspillere for FC Erzgebirge Aue
Fotballspillere for Vitesse Arnhem
Fotballspillere for Feyenoord Rotterdam
Fødsler i 1997
Lasse W. Fosshaug

Lasse W. Fosshaug (født 17. september 1982 på Minnesund i Eidsvoll kommune) er en norsk forfatter.

Fosshaug har gitt ut tre bøker på Flamme Forlag. For sin debutroman, Over brua, ble han nominert til Norlis debutantpris. Hans nyeste roman, Alt etter havet, kom i januar 2017.

Bibliografi

Utgivelser på norsk 
 Looking for love, Flamme Forlag 2011
 Over brua, Flamme Forlag 2013
 Alt etter havet, Flamme Forlag 2017

Antologier 
 I dag hvis jeg står her, Forfatterstudentene i Bø 2007-2008
 Gruppe 11, Kolon Forlag 2011
 Skrivehistorier, Flamme Forlag 2015

Tidsskrifter 
 Bøygen 1/16 - Minne, Litterært tidsskrift, Universitetet i Oslo
 Digitale liv, Digital antologi om videospill, Fritt Ord 2016

Referanser

Eksterne lenker 
 Presentasjon av forfatteren på Flamme Forlags nettsider
 Anmeldelse av Alt etter havet i Kulturhuset NRK P2, 18. januar 2017
 Intervju i Porten.no om Alt etter havet 

Norske forfattere
Personer fra Eidsvoll kommune
GNU Mach

GNU Mach er en fri og åpen implementasjon av mikrokjernen Mach fra Carnegie Mellon University. Den er standard mikrokjerne i GNU Hurd. Gnu Mach kjører på 32-biter x86-mikroprosessorer.

GNU Mach vedlikeholdes av GNU-prosjektet, og distribueres under GNU General Public License.

Første versjon ble lansert 14. april 1997. Siste versjon er 1.8 som ble lansert 18. desember 2016.

Versjonshistorikk

Referanser

Eksterne lenker
 Hjemmeside

GNU
Mikrokjerner
Programvare fra 1997
Brannbamsen Bjørnis

Brannbamsen Bjørnis er en maskot utviklet for å kommunisere med barn og voksne om brannvern. Bjørnis blir også brukt som trøstebamse blant landets brannvesen. Varemerket Bjørnis eies av Stiftelsen Brannbamsen Bjørnis.

Historikk 
Trøstebamse-prosjektet ble etablert i 2012 i Trøndelag brann- og redningstjeneste av brannkonstabel Rikard Heimen, etter en ide av den pensjonerte brannmannen Bjørn Hellan, som et hjelpemiddel i kontakt med barn som var utsatt for branner og andre ulykker.

Senere ble konseptet utvidet med bl.a. forebyggende undervisningsmateriell for barnehager. Flere brannvesen meldte sin interesse for å være med i prosjektet. Da Bjørnis i 2013 ble forebygger (maskot) fikk han navnet «Brannbamsen Bjørnis». Cirka 100 brannvesen spredt over hele landet bruker Bjørnis i sitt brannforebyggende arbeid

I november 2016 ble besluttet  at Brannbamsen Bjørnis skal være nasjonal hovedsatsing i brannforebyggende arbeid rettet mot barnehager og yngre barn

Organisasjon 
Stiftelsen Brannbamsen Bjørnis ble opprettet som en egen Stiftelse Februar 2021.

Referanser

Eksterne lenker 

Brannvern i Norge
Maskoter
Etableringer i 2013